joelniklaus/EU_Wikipedias huggingface dataset:
Suomen keskiaikaiset killat

Keskiajan Suomessa killat olivat tietyn pyhimyksen kultin ympärille rakentunutta paikallisyhdistystä. Kiltoja toimi sekä kaupungeissa että maaseudulla, Suomen alueella erityisesti Turussa ja Satakunnassa. Useimmista killoista on säilynyt vain yksittäisiä tietoja, ja ainoastaan Ahvenanmaan Pyhän Knuutin killan sinetti on säilynyt. Kiltoja on todennäköisesti ollut enemmän kuin lähteet kertovat. Kirjallisia tietoja on säilynyt kaupunkikilloista Turussa, Porvoossa, Ulvilassa ja Viipurissa, sekä maaseutukilloista Ahvenanmaalla sekä Satakunnassa. Kaikkiaan Suomen keskiajalta tunnetaan 17–18 kiltaa. Kaikkiaan Ruotsin valtakunnan kaupungeissa toimi keskiajalla noin sata kiltaa. Vanhin maininta killasta Suomessa on vuodelta 1347 ja koskee Ulvilan Pyhän Kerttulin (Gertrud) kiltaa. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.

Maaseutukillat

Ahvenanmaalla toimi keskiajalla Pyhälle Knuutille omistettu kilta. Sen tarkkaa sijaintia ei tiedetä, mutta kilta on saattanut olla Finströmin kirkon viereiselle Gilleshagen-nimisellä alueella. Kilta on mahdollisesti perustettu jo 1200-luvulla, ja sen sinetti on ainoa Suomessa säilynyt kiltasinetti.

Kaikkein eniten mainintoja maaseutukilloista on Satakunnasta, josta tunnetaan kaikkiaan kuusi kiltaa, Huittisten Sammun kilta, Kokemäen kilta, Koiviston kilta, Suosmeren kilta, Euran kilta ja Nakkilan Villilän kilta (maininta 1492). Varsinais-Suomen maaseudulta tunnetaan ainoastaan Kemiön kilta.

Kaupunkikillat

Turun killat

Turussa toimi keskiajalla ainakin kuusi kiltaa. Nämä olivat Luostarikorttelissa sijainnut Pyhän Nikolauksen kilta (mainittu 1355), Kerttulinmäellä sijainnut Pyhän Kerttulin kilta (mainittu 1439), Kirkkokorttelissa tai Vartiovuorenmäen juuressa sijainnut Kolmen kuninkaan kilta (perustettu 1449), Kirkkokorttelissa sijainnut Pyhän Erasmuksen kilta (mainittu 1466), Luostarikorttelissa sijainnut Pyhän Annan kilta (mainittu 1491) ja Suurtorin varrella sijainnut Pyhän Ursulan kilta (mainittu 1537).

Porvoon kilta

Porvoosta on lähdemaininta killasta, jonka suojeluspyhimys on tuntematon.

Ulvilan killat

Ulvilasta tunnetaan kaksi tai kolme kiltaa: Pyhän Gertrudin kilta (maininta 1347), Pyhän Olavin kilta sekä Ulvilan kilta, joka saattaa myös olla jompikumpi edellisistä.

Viipurin kilta

Viipurista on säilynyt maininta Pyhän Hengen killasta (mainittu 1485).

Lähteet

Viitteet

Suomen entiset rakennukset ja rakennelmat
Kolmen kuninkaan kilta (Turku)

Kolmen kuninkaan kilta oli tärkein kuudesta tunnetusta keskiajalla Turussa toimineesta killasta. Se oli omistettu Raamatun Uudessa testamentissa mainituille kolmelle itämaan tietäjälle. Piispa Maunu Tavast perusti killan vuonna 1449. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.

Kolmen kuninkaan killan on arveltu sijainneen joko Kirkkokorttelissa tuomiokirkon luoteispuolella tai Luostarikorttelissa Vartiovuorenmäen juuressa. Killan omistukset siirtyivät kiltojen lakkauttamisen jälkeen kuningas Kustaa Vaasalle, joka myi Kolmen kuninkaan kiltatalon pormestari Hannu Kyrölle vuonna 1556.

Kolmen kuninkaan kilta on ainoa Suomen killoista, jonka jäsenluettelo on säilynyt. Luettelossa on 52 nimeä, tosin jotkin henkilöt on merkitty kahteen kertaan heidän arvoasemansa muututtua. Kaikki killan jäsenet ovat olleet yläluokkaisia: korkeinta papistoa, rälssiä, pormestareita ja raatimiehiä. Huomattavan monella killan jäsenellä on ollut maisterintutkinto jostakin Euroopan yliopistosta. Maunu Tavastin lisäksi killan jäseniä olivat muun muassa tuomiorovasti ja myöhemmin piispa Olavi Maununpoika, kaniikki ja myöhemmin piispa Lauri Suurpää ja tuomiorovasti Paavali Scheel.

Katso myös
 Suomen keskiaikaiset killat

Lähteet

Viitteet

Turun historia
Turun entiset rakennukset ja rakennelmat
Turun postitalo

Turun postitalo on Turun pääpostiksi vuonna 1932 valmistunut rakennus. Se sijaitsee Eerikin- ja Humalistonkatujen kulmassa, ja sen on suunnitellut arkkitehti Selim Savonius. Joissakin lähteissä toiseksi suunnittelijaksi mainitaan diplomi-insinööri Torsten Kranck, mutta postimuseon mukaan Savoniusta ovat suunnittelussa avustaneet vain Otto Flodin, C. O. Cronstedt ja E. Schroderus.

Talo sijoittuu arkkitehtuuriltaan uusklassismin ja funktionalismin välille. Talon julkisivu on suoraviivainen ja pelkistetty, ja sen sisätilojen suunnittelua ohjasi tilojen käyttötarkoitus.

Historia 

Valmistuttuaan 1932 rakennus korvasi vuonna 1899 valmistuneen Sebastian Gripenbergin piirtämän uusrenessanssisen vanhan postitalon, joka purettiin 1960-luvun alussa. Rakennus toimi Turun pääpostina valmistumisestaan 1980-luvulle saakka, jolloin Turun pääposti siirtyi Pitkämäkeen Uhrilähteenkadulle, mutta postitaloon jäi vielä pienempi postikonttori. Aluksi talossa toimi myös muita valtion virastoja.

Talvisodan alussa postitaloon rakennettiin yleinen väestönsuoja. Tammikuun 29. päivänä vuonna 1940, niin sanottuna yllätysmaanantaina, ilmapommituksien aikaan väestönsuojan ovi oli lukossa ja rakennuksen edustalle pudonneet pommit tappoivat 29 henkeä. Pommituksessa postitalon läheisyyteen tippui yli 200 erilaista pommia, ja pommituksen vahinkoja on yhä nähtävissä rakennuksen kivijalassa.

Pommituksien uhrien muistoksi talon kivijalkaan Eerikin- ja Humalistonkatujen kulmaan osoitteeseen Eerikinkatu 21 kiinnitettiin muistolaatta 13.3.1986 ja sille lisälaatta 21.4.2011. Muistolaatan tekstissä lukee ”Nämä vauriot syntyivät talvisodan aikana 29.1.1940 tapahtuneessa pommituksessa”, ja lisälaattaan on merkitty pommituksessa menehtyneiden lukumäärä. Muistolaatan hankkivat Turkuseura ja Turun reserviupseeriyhdistyksen perinnetoimikunta, ja sen on suunnittelut arkkitehti Aarne Ehojoki. Lisälaatta hankittiin Turkuseuran aloitteesta.

Lähteet 

Turun suojellut rakennukset
Turun historia
Postitalot
VII kaupunginosa
Videopelivuosi 1988

Tämä artikkeli käsittelee vuoden 1988 videopelijulkaisuja ja videopelimaailman merkittäviä tapahtumia.

Tapahtumat
 Game Developers Conference järjesteään ensimmäisen kerran.
 Nintendo Power lehden ensimmäinen numero julkaistaan.

Uusia yhtiöitä
 Core Design
 Eurocom
 Image Works

Laitteistojulkaisuja

Kolikkopelit
 Namco System 21, 3D-grafiikalle suunniteltu laitteisto

Pelikonsolit
 Sega Mega Drive pelikonsoli julkaistaan japanissa.

Huomattavat julkaisut
 F/A-18 Interceptor
 Gold Rush!
 Suomalainen Netherworld julkaistaan
 The NewZealand Story
 Speedball
Super Mario Bros. 3
 Namco julkaisee Winning Run kolikkopelin 
 Zak McKracken and the Alien Mindbenders

Palkinnot

Golden Joystick Awards 
 Out Run, Vuoden peli

Lähteet

Videopelivuodet
Videopelivuosi 1989

Tämä artikkeli käsittelee vuoden 1989 videopelijulkaisuja ja videopelimaailman merkittäviä tapahtumia.

Tapahtumat

Uusia yhtiöitä

Lakkautettuja yhtiöitä
 Infocom

Laitteistojulkaisuja

Pelikonsolit
 Atari Lynx julkaistaan.
 Nintendo Game Boy julkaistaan.

Tietokoneet
 Atari STe
 FM Towns

Huomattavat julkaisut

 Brøderbund julkaisee Prince of Persia -pelin.
 Harpoon
 Maxis julkaisee SimCity-pelin.
 Atari julkaisee Hard Drivin' -kolikkopelin.
 PC Kid julkaistaan PC Enginelle.
 Populous julkaistaan.

Palkinnot

Golden Joystick Awards 
 Operation Wolf (8-bit) 
 Speedball (16-bit)

Lähteet

Videopelivuodet
Videopelivuosi 1990

Tämä artikkeli käsittelee vuoden 1990 videopelijulkaisuja ja videopelimaailman merkittäviä tapahtumia.

Tapahtumat

 Nintendo-lehti aloittaa.

Uusia yhtiöitä
 Ancient
 Eidos Interactive
 Revolution Software
 Team17

Laitteistojulkaisuja

Kolikkopelit
 SNK julkaisee Neo-Geo MVS alustan.

Pelikonsolit
 Commodore 64 Games System
 Sega Game Gear
 Super Nintendo Entertainment System (SNES) julkaistaan japanissa.

Huomattavat julkaisut 
 Coloris
 F-Zero
 J.R.R. Tolkien's The Lord of the Rings, Vol. I
 Loom
 Lost Patrol
 King's Bounty
 Powermonger
 Railroad Tycoon
 Rampart
 Star Control
 The Secret of Monkey Island
 Speedball 2
 Super Mario World

Palkinnot

Golden Joystick Awards
 Populous - Most Original Game of the Year (1989/1990)

Lähteet

Videopelivuodet
Videopelivuosi 1991

Tämä artikkeli käsittelee vuoden 1991 videopelijulkaisuja ja videopelimaailman merkittäviä tapahtumia.

Tapahtumat

Uusia yhtiöitä
 Bungie
 Epic Games (nimellä Epic MegaGames)
 id Software

Laitteistojulkaisuja

Pelikonsolit
 Commodore CDTV
 Philips CD-i

Tietokoneet
 Amiga 600

Huomattavat julkaisut

 Another World
 Lemmings
 Magic Pockets
 Mega Lo Mania
 Monkey Island 2: LeChuck’s Revenge
 Sid Meier's Civilization
 Street Fighter II
 SWIV

Lähteet

Videopelivuodet
Videopelivuosi 1993

Tämä artikkeli käsittelee vuoden 1993 videopelijulkaisuja ja videopelimaailman merkittäviä tapahtumia.

Tapahtumat
 Edge-lehti perustetaan.
 Spectrum HoloByte ostaa MicroProsen.

Uusia yhtiöitä
 Take-Two Interactive perustetaan.

Laitteistojulkaisuja

Kolikkopelit
 Sega julkaisee Sega Model 2 -alustan.

Pelikonsolit
 3DO Interactive Multiplayer julkaistaan.
 Commodore julkaisee Amiga CD32 pelikonsolin.
 Atari julkaisee Atari Jaguarin.
 Fujitsu julkaisee FM Towns Marty pelikonsolin.

Huomattavat julkaisut

 Cannon Fodder
 Gabriel Knight: Sins of the Fathers
 Suomalaisen Bloodhouse-yhtiön Stardust julkaistaan.
 Master of Orion
 Myst
 Virtua Fighter
 Sonic CD

Lähteet

Videopelivuodet
Videopelivuosi 1995

Tämä artikkeli käsittelee vuoden 1995 videopelijulkaisuja ja videopelimaailman merkittäviä tapahtumia.

Tapahtumat

 Ensimmäinen Electronic Entertainment Expo järjestetään.

Uusia yhtiöitä
 BioWare
 Suomalainen Remedy

Lakkautettuja yhtiöitä
 Cyberdreams

Laitteistojulkaisuja

Pelikonsolit
 Virtual Boy julkaistaan.

Huomattavat julkaisut
 Command & Conquer: Tiberian Dawn
 Descent
 Full Throttle
 Jumping Flash!
 Space Quest 6
 WipEout
 X-COM: Terror from the Deep

Lähteet

Videopelivuodet
Videopelivuosi 1996

Tämä artikkeli käsittelee vuoden 1996 videopelijulkaisuja ja videopelimaailman merkittäviä tapahtumia.

Tapahtumat
 Academy of Interactive Arts & Sciences organisaatio perustetaan
 Tokyo Game Show järjestetään ensimmäisen kerran
 GameSpot perustetaan.

Uusia yhtiöitä
 Criterion Games
 Firaxis Games
 Focus Home Interactive
 Red Storm Entertainment
 Valve Corporation

Lakkautettuja yhtiöitä
 Technōs Japan

Laitteistojulkaisuja

Kolikkopelit
 Sega julkaisee Sega Model 3 -alustan.

Pelikonsolit
 Apple Bandai Pippin
 Nintendo 64 julkaistaan.

Huomattavat julkaisut

Crash Bandicoot
Harvester
 Pete Pilotti & Pontiac – Vaaleanpunaiset tiikerit
 Quake
Resident Evil
Super Mario 64
 Tomb Raider

Lähteet

Videopelivuodet
Videopelivuosi 1997

Tämä artikkeli käsittelee vuoden 1997 videopelijulkaisuja ja videopelimaailman merkittäviä tapahtumia.

Tapahtumat

 Gunpei Yokoi kuolee auto-onnettomuudessa.
 Electronic Arts ostaa Maxis-yhtiön.

Uusia yhtiöitä
 CCP Games
 Flagship
 Suomalainen Futuremark perustetaan.
 Haemimont Games
 Irrational Games
 Lionhead Studios
 Marvelous
 Quantic Dream
 Sucker Punch Productions

Lakkautettuja yhtiöitä

Laitteistojulkaisuja 
 Game.com-käsikonsoli

Julkaisuja
 Dark Reign: The Future of War
 15. heinäkuuta – X-COM: Apocalypse
 25. elokuuta – GoldenEye 007
 30. syyskuuta – Total Annihilation
 10. lokakuuta – Fallout: A Post Nuclear Role Playing Game (pelisarjan ensimmäinen osa)
 15. lokakuuta – Age of Empires (pelisarjan ensimmäinen osa)
 lokakuu – Grand Theft Auto (pelisarjan ensimmäinen osa)
 31. lokakuuta – Blade Runner
 1. marraskuuta – Crash Bandicoot 2: Cortex Strikes Back
 23. joulukuuta (Japanissa) – Gran Turismo

Palkinnot

Golden Joystick Awards 
 Super Mario 64 – Game of the Year
 Resident Evil – PlayStation Plus Best Game
 Fighters Megamix – Sega Saturn Magazine Best Saturn Game
 Super Mario 64 – Nintendo Magazine Best N64 Game
 Quake – CVG Best PC Game

Spotlight Awards
 Super Mario 64 – Paras peli (Best Game)

Lähteet

Videopelivuodet
Videopelivuosi 1998

Tämä artikkeli käsittelee vuoden 1998 videopelijulkaisuja ja videopelimaailman merkittäviä tapahtumia.

Tapahtumat
 BAFTA järjestää ensimmäisen kerran BAFTA Interactive Entertainment Awards -palkinnot.
 Interactive Achievement Awards palkinto perustetaan.
 Finnish Game Awards palkinto aloitetaan Pelit-lehden Kyöpelit-gaalasta.
 Game Critics Awards palkinto jaetaan ensimmäisen kerran.

Lehdet
 Virallinen PlayStation-lehti

Uusia yhtiöitä
 Pandemic Studios perustetaan
 Rockstar Games perustetaan
 Suomalainen Ninai Games perustetaan

Lakkautettuja yhtiöitä
 Ocean Software

Laitteistojulkaisuja

Kolikkopelit
 Sega NAOMI esitellään

Pelikonsolit
 Sega Dreamcast julkaistaan
 Neo-Geo Pocket

Huomattavat julkaisut
 Baldur’s Gate
Crash Bandicoot 3: Warped
 Falcon 4.0
 Grim Fandango
 Half-Life
 Jeff Wayne’s The War of the Worlds
 Metal Gear Solid

Palkinnot

Game Critics Awards 
 Metal Gear Solid - Paras konsolipeli
 Half-Life - Paras PC-peli

Interactive Achievement Awards 
 GoldenEye 007 - Vuoden peli (Game of the Year), Kuvamekaniikka (Visual Engineering), Vuoden konsolipeli (Console Game of the Year), (toiminta) Seikkailu / toimintapeli konsolille (Console Action / Adventure) 
 Riven: The Sequel to Myst - Taiteenjohto (Art Direction)
 Parappa the Rapper - Pelisuunnittelu (Game Design), Äänisuunnittelu (Sound Design)
 Ultima Online - Verkkopeli (Online Gameplay) 
 Final Fantasy VII - (seikkailu) Seikkailu / toimintapeli konsolille (Console Action / Adventure), Konsoliroolipeli (Console Role Playing Game)
 StarCraft - Vuoden tietokonepeli (Computer Game of the Year)
 Orly's Draw-A-Story - Tietokoneinnovaatio (Computer Innovation)

Lähteet

Videopelivuodet
Videopelivuosi 1999

Tämä artikkeli käsittelee vuoden 1999 videopelijulkaisuja ja videopelimaailman merkittäviä tapahtumia.

Tapahtumat
 Figma perustetaan.

Uusia yhtiöitä
 Artoon perustetaan.
 Monolith Soft perustetaan.
 Mr. Goodliving perustetaan.
 Paradox Interactive

Lakkautettuja yhtiöitä

Laitteistojulkaisuja

Pelikonsolit
 Bandai julkaisee WonderSwan käsikonsolin.
 SNK julkaisee Neo Geo Pocket Color käsikonsolin.

Huomattavat julkaisut
 Age of Empires II: The Age of Kings
 Chrono Cross
Crash Team Racing
 Everquest
 Harvest Moon 64
 Imperium Galactica II
 Planescape: Torment
 Shenmue
 Sid Meier’s Alpha Centauri
 System Shock 2

Palkinnot

Interactive Achievement Awards
 The Legend of Zelda: Ocarina of Time - Vuoden peli

Lähteet

Videopelivuodet
Videopelivuosi 2000

Tämä artikkeli käsittelee vuoden 2000 videopelijulkaisuja ja videopelimaailman merkittäviä tapahtumia.

Tapahtumat

 Ubisoft hankkii Red Storm Entertainmentin.
 Microsoft hankkii Bungien.

Uusia yhtiöitä
 Kanadalainen Beenox perustetaan.
 Suomalainen Bugbear Entertainment perustetaan.
 Double Fine Productions perustetaan.
 Suomalainen Fathammer perustetaan.
 Suomalainen RedLynx perustetaan.
 Suomalainen Sulake perustetaan.

Lakkautettuja yhtiöitä

Laitteistojulkaisuja

Kolikkopelit
 Sega NAOMI 2 alusta julkaistaan.

Pelikonsolit
 Sony PlayStation 2 konsoli julkaistaan.
 Bandai WonderSwan Color käsikonsoli julkaistaan japanissa.

Huomattavat julkaisut

 Command & Conquer: Red Alert 2
 Counter-Strike
 Deus Ex
 Escape from Monkey Island
 Hitman: Codename 47
 Icewind Dale
 Jet Set Radio
 Shogun: Total War, Total War -sarjan ensimmäinen peli.

Palkinnot

BAFTA Interactive Entertainment Awards
 Deus Ex

Game Developers Choice Awards
 The Sims - Vuoden peli

Interactive Achievement Awards 
 The Sims - Vuoden peli

Lähteet

Videopelivuodet
COBRA (tutka)

COBRA on Euro-artin (European Advanced Radar Technology Gmbh) suunnittelema ja valmistama vastatykistötutka, jonka sarjatuotanto alkoi kesällä 2004. Se on monitoiminen taistelukentälle suunniteltu tutkajärjestelmä, joka määrittää vastustajan tykistöasemien sijainnin sekä omien tykistöaseiden iskemät.

Järjestelmä muodostuu suuritehoisesta tutkasta, tehokkaasta laskentajärjestelmästä sekä niihin liitetyistä komento-, valvonta- ja viestijärjestelmistä. Järjestelmä on mukautettu Natomaiden kansallisiin vaatimnuksiin ja se on tuotettu Ranskan, Saksan ja Yhdistyneen kuningaskunnan yhteisprojektina.

Euro-art on EADSin, Lockheed Martin GESD:n, Thales Defence Limitedin ja Thales Air Defencen yhteisyritys. COBRA tuotettiin OCCARin (Organisation conjointe de Coopération en matière d'Armement) toimeksiannosta.

Lähteet

Aiheesta muualla 
asso.fr 

Tykistö
Tutka
Pyhän Nikolauksen kilta (Turku)

Pyhän Nikolauksen kilta oli yksi kuudesta tunnetusta keskiajalla Turussa toimineesta killasta. Se oli omistettu Pyhälle Nikolaukselle. Pyhän Nikolauksen killasta on säilynyt varhaisin Turun kiltoja koskeva maininta vuodelta 1355, jolloin kilta mainittiin pappi Henrik Tempilin testamenttilahjoituksessa. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.

Killan arvellaan sijainneen Rettigin tupakkatehtaan tienoilla, Vanhan Suurtorin takana. Tältä alueelta on kaivauksissa löytynyt jälkiä kivi- ja hirsirakennuksista. Vanhimpana Turun killoista Pyhän Nikolauksen kiltaa kutsuttiin keskiajalla yksinkertaisesti "killaksi". Esimerkiksi ritari Eerik Akselinpoika Tott antoi istuessaan oikeutta Pyhän Nikolauksen kiltatalossa 6. syyskuuta 1457 merkitä pöytäkirjaan yksinkertaisesti "på gilstogaen", "kiltatuvalla". Kiltojen lakkauttamisen jälkeen kuningas Kustaa Vaasa otti Nikolauksen kiltatalon kruunulle, minkä kaupunki yritti kumota vielä vuonna 1610.

Killan jäsenluetteloa tai sääntöjä ei ole säilynyt. Juhani Rinne on kuitenkin arvellut, että killan jäsenet olisivat olleet lähinnä kauppiaita ja porvaristoa, koska Pyhä Nikolaus oli juuri kauppiaiden ja merimiesten suojeluspyhimys. Kilta ylläpiti Turun tuomiokirkossa Pyhälle Nikolaukselle omistettua alttaria, josta ainoat maininnat ovat vuodelta 1412. Enempää tietoja ei ole säilynyt, koska alttaria ja sen alttaripappeja koskevat asiakirjat olivat killan eivätkä tuomiokapitulin hallussa.

Katso myös
 Suomen keskiaikaiset killat

Lähteet

Viitteet

Turun historia
Turun entiset rakennukset ja rakennelmat
Pyhän Erasmuksen kilta (Turku)

Pyhän Erasmuksen kilta oli yksi kuudesta tunnetusta keskiajalla Turussa toimineesta killasta. Se oli omistettu Pyhälle Erasmukselle eli Elmolle. Varhaisin maininta killasta on 11. kesäkuulta vuonna 1466, jolloin ritari Eerik Akselinpoika Tott ja kaksitoista muuta korkea-arvoista miestä pitivät Pyhän Erasmuksen kiltatuvassa oikeuden istuntoa. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.

Pyhän Erasmuksen kultti sai suosiota Pohjolassa 1400-luvulla, mutta Turun lisäksi hänelle omistettu kilta toimi tiettävästi vain Kalmarissa.Juhani Rinne pitää todennäköisenä, että kilta olisi perustettu piispa Olavi Maununpojan aikana 1400-luvulla, vaikkei tästä kertovia kirjallisia lähteitä olekaan säilynyt. Killan jäsenluetteloakaan ei ole säilynyt, mutta Rinne on arvioinut, että kiltaan olisi kuulunut alempia kauppiaita ja etenkin rannikkolaivureita, joiden suojeluspyhimys Pyhä Erasmus on. Kilta piti Turun tuomiokirkossa yllä Pyhän Erasmuksen alttaria, joka sijaitsi ilmeisesti kirkon Pormestarinkuorissa.

Pyhän Erasmuksen kiltatalo saattoi sijaita Kirkkokorttelissa tuomiokirkon eteläpuolella, missä 1500-luvulla sijaitsi Gildilän talo.

Katso myös
 Suomen keskiaikaiset killat

Lähteet

Viitteet

Turun historia
Turun entiset rakennukset ja rakennelmat
Pyhän Kerttulin kilta (Turku)

Pyhän Kerttulin kilta oli yksi kuudesta tunnetusta keskiajalla Turussa toimineesta killasta. Se oli omistettu Pyhälle Gertrud Nivellesiläiselle. Ensimmäinen maininta killasta on maaliskuun 18. päivältä vuonna 1439, jolloin kiltatuvassa pidettiin maakäräjiä. Kilta on saatettu kuitenkin perustaa jo 1300-luvulla, koska Ulvilassa tiedetään olleen jo vuonna 1347 Pyhän Gertrudin kilta. Vuonna 1457 Suomen säätyjen edustajat kokoontuivat Kerttulin kiltatupaan vahvistamaan Tanskan kuningas Kristian I:n Ruotsin kuninkaaksi. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.

Kerttulin kilta on hyvin todennäköisesti sijainnut nykyisen Uudenmaankadun varrella ja sen alla killan mukaan nimensä saaneen Kerttulinmäen kupeessa. Paikalta on löytynyt ilmeisesti killalle kuulunut hautausmaa, joka säilyi käytössä vielä killan lakkauttamisen jälkeen. Vuonna 1578 vanha Kerttulin hautausmaa määrättiin nimenomaan köyhien hautapaikaksi. Vuonna 1861 Uudenmaankatua madallettaessa paikalta kaivettiin seitsemän kuormaa ihmisluita, jotka haudattiin Turun hautausmaalle.

Yleiseurooppalaiseen tapaan Turunkin Kerttulin killan tärkein tehtävä on ollut tarjota yösija, sairasapua ja hautapaikka kaikkein köyhimmälle kansanosalle. Killan rakennuksiin on kuulunut ainakin yömaja, ruoanlaittotiloja, kappeli ja hautausmaa. Ainoastaan hautausmaa on löydetty arkeologisten kaivausten yhteydessä. Kappelista on kuitenkin kirjallisia tietoja: vuonna 1486 laamanni Hartvik Japsson Garp lahjoitti Gertrudin säätiön kirkolle läskiä ja vuonna 1512 Klemet Hogenskild lahjoitti Gertrudin kappelille ruista ja maltaita. Kappeli on saattanut olla kivestä muurattu ja kuulua "niihin vanhoihin kivirakennuksiin ja kirkkoihin Turussa", jotka kuningas Kustaa Vaasa määräsi purettaviksi vuonna 1556.

Kilta ylläpiti Turun tuomiokirkossa Pyhälle Gertrudille omistettua alttaria. Ei tiedetä, missä alttari on kirkossa sijainnut, mutta Juhani Rinne arvelee sen olleen kirkon länsipuolella. Alttarille kertyneet lahjoitukset on käytetty killan toimintaan.

Katso myös
 Suomen keskiaikaiset killat

Lähteet

Viitteet

Turun historia
Turun entiset rakennukset ja rakennelmat
Marski (täsmennyssivu)

Marski voi tarkoittaa ainakin seuraavia:

marski eli valtakunnanmarski, historiallinen korkea virka Ruotsissa, usein sotavoimien ylipäällikkö
marski eli marskimaa, ajoittain veden alle jäävä lietteinen maa-alue
marski, leikillinen nimitys marsalkasta (myös sotamarski)
Marski, erityisesti Suomen marsalkka Carl Gustaf Emil Mannerheimista käytetty lempinimi
hotelli Marski, hotelli Helsingissä

Katso myös
Marskin Maja
Marskin ryyppy
Marski Cup
Tanja Jääskeläinen

Tanja Jääskeläinen on suomalainen diplomaatti. Hän on ollut Suomen suurlähettiläs Tunisian Tunisissa 19. elokuuta 2013 lähtien. Hän aloitti ulkoministeriön palveluksessa vuonna 1995. 

Jääskeläinen oli ennen Tunisia Suomen Lontoon-suurlähetystössä, jossa hän toimi ministerinä vuodesta 2009. Hän on aiemmin työskennellyt Suomen suurlähetystöissä myös Damaskoksessa ja Budapestissa ja kotimaassa ulkoministeriössä kauppapoliittisella osastolla ja oikeudellisella osastolla sekä poliittisella osastolla Eurooppakirjeenvaihtajan sijaisena. Vuosina 2007–2009 hän toimi ulkoministerin diplomaattisena neuvonantajana.

Lähteet 

Suomen suurlähettiläät
Elävät henkilöt
Syntymävuosi puuttuu
Adrian Smiseth Sejersted

Adrian Smiseth Sejersted (s. 16. heinäkuuta 1994) on norjalainen alppihiihtäjä, joka edustaa Stabæk IF -seuraa.

Euroopan nuorten olympiafestivaaleilla Liberecissä 2011 Sejersted saavutti pronssia pujottelussa. Nuorten MM-kilpailuissa Le Massifissa 2013 hän saavutti pronssia supersuurpujottelussa. Vuotta myöhemmin Jasnassa hän voitti kultaa syöksylaskussa ja hopeaa superalppiyhdistetyssä. Åren MM-kilpailuissa 2019 hän sijoittui supersuurpujottelussa kahdeksanneksi ja syöksylaskussa 14:nneksi. Pekingin olympialaisissa 2022 hän sijoittui supersuurpujottelussa neljänneksi ja syöksylaskussa 11:nneksi. 

Alppihiihdon maailmancupissa Sejersted kilpaili ensimmäisen kerran Lenzerheiden syöksylaskussa maaliskuussa 2014 yltäen heti pisteille oltuaan 14:s. Kymmenen parhaan joukkoon hän pääsi ensimmäisen kerran Santa Caterinan supersuurpujottelussa joulukuussa 2016 oltuaan yhdeksäs. Ensimmäisen palkintosijansa hän saavutti oltuaan toinen Val d’Isèren supersuurpujottelusa kaudella 2020–2021. Hän oli samalla kaudella kolmas Bormion supersuurpujottelussa.

Lähteet 

Norjalaiset alppihiihtäjät
Vuonna 1994 syntyneet
Elävät henkilöt
Tampereen vanha postitalo

Tampereen vanha postitalo on Tampereen Kyttälässä osoitteessa Hämeenkatu 13 sijaitseva vuonna 1927 valmistunut rakennus. Rakennuksessa on pohjakerroksen lisäksi neljä maanpäällistä kerrosta. Rakennuksen ovat suunnitelleet arkkitehdit Selim Savonius ja Yrjö Sadeniemi. Tyyliltään ja pohjaratkaisultaan talo edustaa klassismia. Talossa otettiin ensimmäisen kerran Suomessa käyttöön postin koneellistettu kuljetus, johon oltiin käyty tutustumassa Ruotsissa. Lajiteltavat lähetykset tulivat asianomaisen kirjeenkantajan pöydälle toisen kerroksen suureen lajittelusaliin ensimmäisen kerroksen piirijakeluhuoneesta ison jakeluhihnan avulla..

Postitalo ja sen viereen 1940-luvulla valmistunut Suomen Pankin talo sijaitsevat samalla tontilla, jossa aiemmin oli Scheelen apteekki. Postitalon kohdalla oli apteekin aidattu puutarha. 

Postitalo suojeltiin asemakaavalla vuonna 1992. Seuraavana vuonna se remontoitiin ravintola- ja toimistokäyttöön.

Vuonna 1972 Tampereelle valmistui uusi postitalo, joka toimi Tampereen pääpostitalona vuoteen 2016 asti. Silloin pääposti muutti Tullintorille ja postitalo saneerattiin asuinkäyttöön.

Katso myös
 Tampereen ensimmäinen postitalo

Lähteet 

Vanha postitalo
Postitalot
Kyttälä
Heteniityn koulu

Heteniityn ala-asteen koulu eli Heteniityn koulu oli koulu joka sijaitsi Helsingin Vuosaaressa. Koulun viimeinen rehtori oli Juha Hirvonen. 1. elokuuta 2017 Heteniityn ala-aste ja Vuosaaren peruskoulu yhdistyivät Vuoniityn peruskouluksi.

Historia 
Vuosaaren ensimmäinen suomenkielinen koulu rakennettiin Sasekan aloitteesta yhtiön lahjoittamalle tontille Sasekan Kallahdessa valmistamista Siporex-harkoista. Koulu valmistui vuonna 1950, ja oli tuolloin Suomen uudenaikaisin koulu. Sen nimi oli Rannikkopiirin kansakoulu, jota kutsuttiin aluksi Sasekan kouluksi. Rakennuksen on suunnitellut Pirkko Wesamaa.

Koulun tiloissa oli monenlaista kulttuuritoimintaa, kuten juhlia ja esityksiä. Koululla toimi myös Vuosaaren sivukirjasto. Koululla alkoi 1950-luvun lopulla työväenopiston ja musiikkiopiston toiminta. 1960-luvun alussa Rannikkopiirin koulu muuttui Vuosaaren kansakouluksi.

Lähteet 

Vuosaari
Helsingin peruskoulut
Pyhän Annan kilta (Turku)

Pyhän Annan kilta oli yksi kuudesta tunnetusta keskiajalla Turussa toimineesta killasta. Se oli omistettu Pyhälle Annalle, Neitsyt Marian äidille. Suomen piispainkronikan mukaan kilta perustettiin piispa Maunu Tavastin aikana 1400-luvun alkupuolella. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.

Pyhän Annan kilta mainitaan epäsuorasti Staffan Kouten ja hänen puolisonsa Margit Olavintyttären Turun tuomiokirkolle vuonna 1491 tekemässä lahjoituskirjassa. Pariskunta lahjoitti Pyhän Annan alttarille muun muassa kaksi kivipuotia ja kolme kivikellaria, joita valvomaan määrättiin Pyhän Annan kiltaveljistön holhoojat. Staffanin ja Margitin lahjoittamasta talosta tuli ilmeisesti killan kiltatalo. Talon arvellaan sijainneen Porthaninpuiston pohjoisosassa, Vanhan Suurtorin vieressä. Kiltatalo oli ilmeisesti huomattavan suuri ja käsitti useita rakennuksia.

Kilta ylläpiti Turun tuomiokirkossa Pyhälle Annalle omistettua alttaria, joka oli perustettu vuonna 1438. Alttari sijaitsi yhdessä Pyhän Andreaksen alttarin kanssa Pyhän Ristin kuorissa.

Katso myös
 Suomen keskiaikaiset killat

Lähteet

Viitteet

Turun historia
Turun entiset rakennukset ja rakennelmat
SteamVR

SteamVR on Valven ohjelmistoprojekti, jonka kehittämisen on tarkoitus tapahtua läheisesti OSVR:n kanssa, mutta joka tukee myös muita virtuaalitodellisuuslaseja kuten HTC Vive.
Myös Varjo-lasit toimivat SteamVR:n kanssa. SteamVR tukee Valve Index -seuranta-asemia ja laseja.

Historia 
Kehitysympäristö on julkaistu huhtikuussa 2015 nimellä OpenVR SDK.
Ohjelmiston aiempi nimi OpenVR esiintyy vielä useassa paikassa.

Kokeellinen tuki Linux/SteamOS alustoille on julkaistu 25.5.2017. 

Tuki macOS-alustalle on loppunut toukokuussa 2020. Tuki keskittyy jatkossa Windowsille ja Linuxille.

Lähteet

Aiheesta muualla 
 SteamVR 
 Virallinen GitHub repository 

Ohjelmistot
Valve Corporation
Andrew Green

Andrew Green (s. 14. kesäkuuta 1965) on brittiläinen Force India- Formula 1 -tallin tekninen johtaja. Green on työskennellyt kesäkuusta 2010 lähtien Force Indialla ensin tallin insinööriosaston johtajana, ja vuodesta 2011 lähtien tallin teknisenä johtajana. Aiemmin hän on työskennellyt muun muassa Jordanilla, BAR:lla, Jaguarilla ja Red Bullilla.

Lähteet 

Formula 1 -tallien työntekijät
Brittiläiset henkilöt
Vuonna 1965 syntyneet
Elävät henkilöt
Johnny Deppin filmografia

Tämä on luettelo Johnny Deppin filmografiasta.

Elokuvat

Televisioelokuvat

Lyhytelokuvat

Dokumenttielokuvat

Televisiosarjat

Musiikkivideot

Videopelit

Ohjaajana, tuottajana ja käsikirjoittajana

Palkinnot ja ehdokkuudet

Lähteet 

 
 

Filmografiat
Pia Rantala-Engberg

Pia Rantala-Engberg on suomalainen diplomaatti. Hän on Suomen kybersuurlähettiläs 1.syyskuuta 2015 alkaen. Ennen tehtävään siirtymistä Rantala-Engberg toimi Suomen Nato-suurlähettiläänä. Hän aloitti ulkoministeriön palveluksessa vuonna 1986. 

Rantala-Engberg oli Brysselissä, Pohjois-Atlantin liitossa (NATO), olevan erityisedustuston päällikön tehtävässä 2011–2015. Hän on toiminut aiemmin vuodesta 2008 lähtien Suomen Ramallahin-edustuston päällikkönä Palestiinalaisalueella. Suomessa hän on työskennellyt ulkoministeriössä Eurooppa-osastolla, kauppapoliittisella, poliittisella ja globaaliasioiden osastolla, jossa hän oli yleisten globaaliasioiden yksikön päällikkö vuosina 2004–2008. Vuonna 1992 Rantala-Engberg toimi Etyj-huippukokouksen kansainvälisen sihteeristön diplomaattisena neuvonantajana ja vuosina 1993–1995 ulkoministeriön valtiosihteerin virkamiessihteerinä. Suomen edustustoissa Rantala-Engberg on työskennellyt Ramallah’n lisäksi Wienissä, Roomassa, Bonnissa ja Suomen YK-edustustossa New Yorkissa.

Rantala-Engbergin puoliso on suurlähettiläs Per-Mikael Engberg.

Lähteet 

Suomen suurlähettiläät
Elävät henkilöt
Syntymävuosi puuttuu
Otmar Szafnauer

Otmar Szafnauer (s. 13. elokuuta 1964 Romania) on romanialainen Formula 1 -tallipäälikkö.

Szafnauer on työskennellyt Fordilla vuosina 1986–1998 ja operatiivisena johtajana BAR:lla 1998–2001. Vuosina 2002–2008 hän toimi Hondan kilpa-autoilupuolen varatoimitusjohtajana. Lokakuusta 2009 kesään 2018 hän toimi Force India -F1-tallin operatiivisena johtajana, ennen siirtymistään uudelleen syntyneen tallin toimitusjohtajaksi ja tallipääliköksi.

Lähteet 

Formula 1 -tallipäälliköt‎
Romanialaiset henkilöt
Vuonna 1964 syntyneet
Elävät henkilöt
Robert Fernley

Robert George ”Bob” Fernley (s. 7. tammikuuta 1953) on brittiläinen entinen Force India- Formula 1 -tallin apulaistallipäällikkö. Fernley toimi apulaistallipäällikön tehtävässään vuodesta 2008 lähtien aina kaudella 2018 tapahtuneeseen tallin omistajanvaihdokseen asti. 

Sittemmin Fernley on toiminut McLarenin IndyCar-tallin tallipäällikkönä.

Lähteet

Aiheesta muualla 
 http://f1.wikia.com/wiki/Bob_Fernley

Formula 1 -tallien työntekijät
Brittiläiset henkilöt
Vuonna 1953 syntyneet
Elävät henkilöt
Agiá Sofiá (Pireus)

Agiá Sofiá () eli Maniátika (Μανιάτικα) on Pireuksen kaupungin kaupunginosa Ateenan metropolialueella Kreikassa. Se sijaitsee noin kilometrin pohjoiseen Pireuksen keskustasta.

Agiá Sofiá on saanut nimensä siellä sijaitsevasta Agía Sofían eli Pyhän Viisauden kirkosta, joka rakennettiin vuosina 1898–1902. Kaupunginosan toinen nimi viittaa Mánin niemimaalta Peloponnesokselta peräisin olleisiin alueen ensimmäisiin asukkaisiin 1800-luvun lopulla ja 1900-luvun alkupuolella.

Agiá Sofiássa sijaitsee Ateenan metron rakenteilla oleva asema Maniátika.

Lähteet 

Pireuksen kaupunginosat
Samsung Galaxy S8

Samsung Galaxy S8 on Samsung Electronicsin valmistama älypuhelin, joka julkaistiin 29. maaliskuuta 2017.

Julkistus 
Samsungin lippulaivapuhelin Samsung Galaxy S8:n julkaisua viivästytettiin Note7:n akkukatastrofin vuoksi. Samsung julkisti Galaxy S8:n ja Galaxy S8+:n 29. maaliskuuta 2017 New Yorkissa. Suurin osa puhelimen tiedoista oli vuotanut internetiin jo ennen julkistusta.

Ominaisuudet 
Samsung Galaxy S8:n järjestelmäpiiri on joko Qualcomm Snapdragon 835 (4 × 2,35 & 4 × 1,9 GHz) tai Samsungin oma Exynos 8895 (4 × 2,3 & 4 × 1,7 GHz). Suomessa myytävässä mallissa on Exynos 8895 piiri. Galaxy S8:ssa on neljä fyysistä painiketta: virtanäppäin, äänenvoimakkuuden säätönäppäimet ja Bixby-puheapurin näppäin. Puhelin on Euroopassa saatavilla mustana (”Midnight Black”), hopeisena (”Arctic Silver”) ja haalean violettina (”Orchid Gray”). Galaxy S8:ssa on Samsungin oma Bixby-virtuaaliavustaja, joka tuki puhelimen julkaisuhetkellä vain englannin ja korean kieliä. Puhelimessa on etupuolella iiristunnistin ja takapuolella sormenjälkitunnistin.

Näyttö 
Samsung Galaxy S8:ssa on 5,8 tuuman kulmista pyöreä näyttö. Se peittää suuren osan puhelimen etupuolesta, minkä takia Galaxy S8:ssa ei ole kotinäppäintä ja sormenjälkitunnistin on sijoitettu puhelimen takapuolelle. Kotinäppäin on toteutettu Galaxy S8:ssa virtuaalisesti näytön alalaitaan navigointinäppäinten ohella. Kotinäppäimen painaminen antaa kuitenkin värähtävän painallusvasteen. Galaxy S8:ssa ei ole näytön reunuksia puhelimen oikealla eikä vasemmalla laidalla. Näytön kuvasuhde on 18,5:9, kun älypuhelimissa näytön kuvasuhde on yleensä 16:9. Puhelimen HDR-teknologiaa tukeva näyttö on kestävää Gorilla Glass 5 -lasia.

Kamera 
Galaxy S8:ssa on 12 megapikselin optisella kuvanvakaimella varustettu takakamera, jonka aukon koko on f/1,7. Etukamerassa on 8 megapikseliä, jonka aukon koko on f/1,7. Molemmissa kameroissa on automaattitarkennus.

Myynti 
Samsung Galaxy S8:n ennakkomyynti alkoi julkistuspäivänä 29. maaliskuuta 2017. Puhelimen toimitukset alkavat ennakkotilaajille 20. huhtikuuta. Puhelin on yleisesti kaupoista saatavilla 28. huhtikuuta. Galaxy S8:n suositushinta on 829 euroa. Sen mukana toimitetaan AKG:n nappikuulokkeet.

Lähteet

Aiheesta muualla 

Android-pohjaiset laitteet
Galaxy S8
Vuoden 2017 matkapuhelimet
Starbreeze Studios

Starbreeze Studios on ruotsalainen videopelien kehittäjä. 

Yhtiö on tullut tunnetuksi Riddick-pelien kehittäjänä: The Chronicles of Riddick: Escape from Butcher Bay ja The Chronicles of Riddick: Assault on Dark Athena.

Yhtiö on ostanut Payday: The Heist ja Payday 2 -pelien kehittäjän Overkill Softwaren vuonna 2012.

Historia

Yhtiön perustivat Triton-demoskeneryhmän jäsenet ja se yhdistyi O3 Gamesiin vuonna 2002, josta Starbeezen nimi säilyi.

Pelit 

Yhtiö myi oikeudet palkittuun Brothers: A Tale of Two Sons -peliin 505 Games yhtiölle.

Vuonna 2017 yhtiö on julkaissut RAID: World War II.

Yhtiö on kertonut että Overkill Softwaren kehittämä Overkill's The Walking Dead -pelin myynti on ollut yhtiölle taloudellinen pettymys. Helmikuussa 2019 Skybound Entertainment kertoi pysäyttäneensä pelin kehityksen viitaten odotuksiin ja laatuvaatimuksiin.

Kehittäjänä

Julkaisijana

Lähteet

Aiheesta muualla 
 Profiili MobyGamesissä 

Ruotsalaiset videopeliyritykset
The Chronicles of Riddick: Escape from Butcher Bay

The Chronicles of Riddick: Escape from Butcher Bay on ensimmäisen persoonan toiminta- ja hiiviskelypeli, jonka on kehittänyt Starbreeze Studios.

Peli on julkaistu Xbox- ja Windows-alustoille vuonna 2004.

Pelissä on nimekkäitä ääninäyttelijöitä kuten Vin Diesel ja Xzibit ja se on voittanut huomioitavia palkintoja kuten Golden Joystick Awards sekä Spike Video Game Awards.

Vastaanotto 
GameSpot antoi pelille arvosanaksi 9.3/10 arvostelussaan.

Ääninäyttelijät

Lähteet

Aiheesta muualla 
 
 

Vuoden 2004 videopelit
Windows-pelit
Xbox-pelit
Olipa kerran elämä (suomalainen televisiosarja)

Olipa kerran elämä on Henkka Hyppösen yhdessä Kalle Lambergin kanssa luotsaama koko perheen tietovisa.

Olipa kerran elämä pureutuu ihmismieltä hämmästyttäviin ja kummastuttaviin seikkoihin ja ilmiöihin. Mukana jokaisessa jaksossa on myös kolme julkkisvierasta.

Visailuohjelmat
Suomalaiset televisio-ohjelmat
2010-luvun televisiosarjat
Kauhajärven kirkko (Lapua)

Kauhajärven kirkko on Lapuan Kauhajärvellä sijaitseva kyläkirkko. Nykyinen vuonna 1983 valmistunut kirkko on paikallaan toinen. Sen ovat suunnitelleet arkkitehdit Erkki Karvala, Matti Silvennoinen ja Markku Koskinen. Erillisen kellotapulin on suunnitellut Alvar Aalto, tapuli valmistui vuonna 1923. Kellotapuliin on kiinnitetty vaivaispoika vuodelta 1869. Sen tekijä on jäänyt tuntemattomaksi.

Kirkon vieressä on kylän hautausmaa ja sankarihaudat. Sankarimuistomerkki on paljastettu v.1950 ja sen suunnitteli kuvanveistäjä Kaarlo Lamminheimo.

Kauhajärven ensimmäinen kyläkirkko rakennettiin vuosina 1867–1868. Se paloi tuhopolton seurauksena 22. toukokuuta 1981. Vaivaispoika ja kellotapuli onnistuttiin säästämään tulelta.  Heti tulipalon jälkeen kyläkirkon hallintokunta päätti yksimielisesti, että palaneen kirkon tilalle rakennetaan uusi kirkko. Tämä rakennettiin talkoovoimin.

Lähteet

Aiheesta muualla 

 Lappajärven seurakuntaan kuuluvan Kauhajärven kappelikunnan kirkko. "Kolmen manttaalin kirkko", jonka esi-isät suurena nälkävuonna 1876 rakensivat, täyttää 70 vuotta, Helsingin Sanomat, 01.05.1937, nro 116, s. 33, Kansalliskirjaston digitaaliset aineistot

Suomen puukirkot
Etelä-Pohjanmaan kirkkorakennukset
Lapuan rakennukset ja rakennelmat
Enragement

Enragement on vuonna 2006 perustettu suomalainen death metal -yhtye, joka yhdistelee musiikissaan extreme metal -elementtejä..

Historia 
Vuonna 2014 yhtye julkaisi omakustanteena albumin Omnimalevolence of Man ja ilmoitti maaliskuussa 2017 solmineensa levytyssopimuksen Inverse Recordsin kanssa. Uusi tuorein single ”Blood for the Sun God” julkaistiin 29. maaliskuuta 2017, ja toinen albumi Burned, Barren, Bloodstained on määrä julkaista 9. kesäkuuta 2017..

Jäsenet 
 Tuomas Iivanainen – kitara, laulu
 Atte Ojanne – kitara, laulu
 Jarkko Niemi – basso, laulu
 Lasse Sannikka – rummut

Entiset jäsenet 
 Erkka Järvinen – kitara
 Jouni Mäkelä – laulu

Studioalbumit 
 Omnimalevolence of Man (2014)
 Burned, Barren, Bloodstained (2017)
 Atrocities (2022)

Lähteet

Aiheesta muualla 
 Yhtyeen kotisivut
 
 Yhtyeen Facebook-sivusto

Suomalaiset death metal -yhtyeet‎
Männikön silta

Männikön silta on teräsbetonista valmistettu kolmiaukkoinen ulokepalkkisilta Sonkajärvellä Pohjois-Savossa. Sillan suunnitteli TVH:n toimeksiannosta insinööri Harald Backman ja se valmistui vuonna 1926. Sillan rakentamisesta vastasi Suomen Rakennusyhtiö. 

Savo-Karjalan tiepiiri kunnosti sillan 1999, jolloin se merkittiin myös tiemuseokohteeksi. Silta on sittemmin poistettu museosiltojen rekisteristä. Se on kuitenkin yhtenä 19 sillasta mukana Museosillat-teemakohteessa, joka sisältyy vuonna 2009 laadittuun luetteloon Suomen valtakunnallisesti merkittävistä rakennettuista kulttuuriympäristöistä.

Lähteet

Aiheesta muualla 
 Sonkajärven nähtävyydet

Sonkajärvi
62.413 Sillat
Valtakunnallisesti merkittävät rakennetut kulttuuriympäristöt Suomessa
Weird Tales (antologia)

Weird Tales – fantasialehden parhaat alkuperäiskuvin on Peter Hainingin toimittama novelliantologia. Englanninkielinen alkuteos on julkaistu 1976 ja suomennos 1992. Kaikki kokoelman novellit on julkaistu alun perin pulp-lehti Weird Talesissa, ja kirjan ulkoasu jäljittelee niiden alkuperäistä julkaisuasua. Se on esimerkiksi ladottu kahteen palstaan, tarinoilla on niiden alkuperäiset englanninkieliset otsikot, ja niiden väliin on sommiteltu Weird Talesista otettuja kuvia ja ilmoituksia. Lehdestä otetun aineiston lisäksi kokoelma sisältää Weird Tales -historiikin.

Sisältö 

 Edmond Hamilton: ”Paluu” (”The Man Who Returned”)
 Ken Gary: ”Irvokas ennustus” (”A Weird Prophecy”)
 Robert E. Howard: ”Kuoleman musta hurtta” (”Black Hound of Death”)
 August W. Derleth: ”Suljettu talo” (”The Shuttered House”)
 Seabury Quinn: ”Jäätynyt kaunotar” (”Frozen Beauty”)
 H. P. Lovecraft: ”Unen tuolla puolen” (”Beyond the Wall of Sleep”)
 Clark Ashton Smith: ”Adomphan puutarha” (”The Garden of Adompha”)
 Caroline Evans: ”San Francisco” (”San Francisco”)
 Vincent Starrett: ”Gordelian laulu” (”Gordelia's Song”)
 Henry Kuttner: ”Feeniksin tuolla puolen” (”Beyond the Phoenix”)
 G. G. Pendarves: ”Musta munkki” (”The Black Monk”)
 Henry S. Whitehead: ”Jumalan poismeno” (”Passing of a God”)
 Robert E. Howard: ”Kummittelevat pylväät” (”Haunting Columns”)
 Manly Wade Wellman: ”Mutta laakso oli hiljainen” (”The Valley Was Still”)
 Alice Olsen: ”Talviyö” (”Winter Night”)
 Nictzin Dyalhis: ”Atlantanin sydän” (”Heart of Atlantan”)
 Fritz Leiber: ”Aavesurmaaja” (”The Phantom Slayer”)
 Leah Bodine Drake: ”Ne juoksevat taas” (”They Run Again”)
 Robert Bloch: ”Barsacin pedot” (”The Beasts of Barsac”)
 Ray Bradbury: ”Pam! Kuolit!” (”Bang! You're Dead!”)
 Theodore Sturgeon: ”Sellitoveri” (”Cellmate”)
 Algernon Blackwood: ”Roomalaiset rauniot” (”Roman Remains”)
 Eric Frank Russell: ”Karkotettu henkilö” (”Displaced Person”)
 H. Russell Wakefield: ”Valtavasta syvyydestä” (”From the Vasty Deep”)
 Mary Elizabeth Counselman: ”Haulitornin aave” (”The Shot-Tower Ghost”)
 Allison V. Harding: ”Astu Z-junaan” (”Take the Z Train”)
 Margaret St.Clair: ”Pieni punainen pöllö” (”The Little Red Owl”)
 Anthony M. Rud: ”Lieju” (”Ooze”) 

Suomentaneet Harri Haarikko, Reijo Kalvas, Kari Salminen ja Annika Eräpuro.

Vastaanotto 

Juhani Hinkkanen arvosteli Weird Talesin Aikakoneessa tuoreltaan. Hän piti kirjan ulkoasua näyttävänä ja Hainingin kirjoittamaa historiikkia erinomaisena. Novellivalinnat ovat kuitenkin epäonnistuneita: Haining on ”ilmeisen tietoisesti” pyrkinyt välttämään usein antologisoituja novelleja, minkä ”seurauksena on koko teoksen läpi kulkeva keskinkertaisuuden maku”. Vaikka mukana onkin jokunen mieleenpainuva tarina, kokonaisuus jää toiseksi samoihin aikoihin ilmestyneelle Outoja tarinoita 4 -antologialle, jossa myös julkaistiin pääasiassa Weird Tales -lehdestä peräisin olevaa sisältöä.

Lähteet 

Fantasianovellikokoelmat
Kauhunovellikokoelmat
Vuoden 1990 kirjat
Antologiat
Harju laht

Harju laht (myös Arju laht)  on Virossa Kakunan ja Kõrkveren kylissä Saarenmaan kunnassa Saarenmaalla sijaitseva luonnollinen järvi, joka on erotettu merestä pengertien avulla.

Maantietoa 
Järven pinta-ala on 191 ha (hehtaaria) ja se on 2,8 kilometriä pitkä ja 1,2 kilometriä leveä. Järveen ei laske kaivettuja ojia eikä sillä ole laskuojia. Pengertien ali johtaa kaksi silta-aukkoa, josta vesi voi vaihtua järveen. Penertien edustalla sijaitsee Kaldun satama. Saaria on 6, joiden yhteinen pinta-ala on 2,1 ha. Järven rantaviivan pituus on 12,3 kilometriä ja rannat ovat enimmäkseen ruovikkoista kosteikkoa. Kakunan kylän peltoaukea jää järven länsipuolelle.

Lähteet 

Saarenmaan kunta
Saarenmaan järvet
Läänesaarten alavesistöalue
Botin luomat artikkelit
Vägara laht

Vägara laht (myös Väike Mullutu laht, Kiisajärv) on Virossa Saarenmaan kunnassa Saarenmaalla sijaitseva luonnollinen järvi.

Maantietoa 
Järven pinta-ala on 84 hehtaaria ja se on 1,8 kilometriä pitkä ja 1,6 kilometriä leveä. Järven pohjoispäähän laskeva Pühajõgi on sen ainoa tulo-oja ja se saa alkunsa pieneltä suolta Jäinassoon ja Marissoon välistä. Se on 18 kilometriä pitkä joki, joka laskee Vägara lahden läpi ja joka pian tämän jälkeen laskee Mullutun lahteen. Vesireitin viimeinen osuus on Mullutu lahden jälkeen Nasva jõgi, joka laskee Saarenmaan eteläpuolella Suur Kateliin. Järven rantaviivan pituus on 8,0 kilometriä.

Järven luokittelu ja ekologia 
Järvi sijaitsee samalla ranta-alueella, missä sijaitsevat muutkin ”rantajärvet” () ja joka on siis täytynyt kuroutua erilleen merestä geologisesti ajatellen varsin hiljattain. Tällaiset järvet muodostavat muutaman sadan vuoden ajan murtovesialtaan, jossa menestyvät sekä makean- että suolaisen veden lajisto. Nykyään järveen tulee suolapulsseja vähemmän kuin suoralla jokiyhteydessä olevaan Mullutu lahteen. Suolaisuutta vähentää myös Pühajõgi, jonka valunta tulee 65 neliökilometrin suuruiselta alueelta.

Lähteet 

Saarenmaan kunta
Saarenmaan järvet
Läänesaarten alavesistöalue
Botin luomat artikkelit
Kooru järv

Kooru järv (myös Suur Kaanda järv) on Virossa Saarenmaan kunnan Mustjalassa Saarenmaalla sijaitseva luonnollinen järvi.

Maantietoa 
Järven pinta-ala on 84 ha (hehtaaria) ja se on 1,8 kilometriä pitkä ja 800 metriä leveä. Se luode-kaakko-suuntainen järvi, jonka kaakkoispäässä työntyy itään ja koilliseen leveä lahti. lahti jää Parnanukkin ja Osmussaaren taakse suojaan.

Siinä on saaria yhdeksän, joiden yhteinen pinta-ala on 0,78 ha. Vedenpinnan korkeus on keskimäärin 3,0 metriä mpy. Kaakosta päin laskee sen kaakkoispäähän Vanakubja oja, jonka vanha nimi on Südejõgi, ja se tulee Kivijärvestä. Järven laskuoja on myös Vanakubja oja, jonka vanha nimi on Kaanda jõgi. Laskujoki laskee Väki-Kaanda- ja Kaanda järven läpi ja se päättyy Itämeren Tahalahteen, missä sijaitsee pitkä Kanndan ranta. Järven valuma-alueen laajuus on 38,7 km2 (neliökilometriä).
 
Järvi on luodattu ja sen keskisyvyys on 0,3 metriä ja sen suurin syvyys on 1,2 metriä. Järven laskennalliseksi tilavuudeksi voidaan määrittää 0,00025 kuutiokilometriä eli 0,25  miljoonaa kuutiometriä . Järven rantaviivan pituus on 11,6 kilometriä ja sen rannat ovat ruovikkoa ja heinikkoa. Järven ohittaa rannan puolelta rantatie ja järven etelärantaan tulee myös tie. Järvi on kuitenkin autio.

Järven luokittelu ja ekologia 
Järvi on Vesipolitiikan puitedirektiivin (VPD) () luokituksen (VRD 8) mukaan rannikkojärvi, joka on vielä yhteydessä mereen ().

Järvi luokitellaan limnologisesti halotrofiseksi järveksi, jos sen suolapitoisuus on kohonnutta (, HA). Tällaisia järviä ovat Virossa ne, joilla on matala yhteys mereen.

Lähteet 

Saarenmaan kunta
Saarenmaan järvet
Läänesaarten alavesistöalue
Botin luomat artikkelit
Karijärv

Karijärv  on Virossa Elvan kunnassa Tartumaalla sijaitseva luonnollinen järvi.

Maantietoa 
Järven pinta-ala on 82 ha (hehtaaria) ja se on 2,0 kilometriä pitkä ja 700 metriä leveä. Se sijaitsee Elvajoen länsipuolella Karijärven kylän vieressä. Järven ympäristö on alavaa metsä- ja suoaluetta, jossa asutus sijaitsee kuitenkin melko lähellä. Vedenpinnan korkeus on keskimäärin 32,7 metriä mpy.. Siihen on johdettu parikymmentä metsä- ja suo-ojaa, joista luontainen Karioja on levein. Karioja on myös laskuojan nimi ja se laskee 1,7 kilometrin päässä Keeri järveen. Järven valuma-alueen laajuus on 11,1 km2 (neliökilometriä).
 
Järvi on luodattu ja sen keskisyvyys on 5,7 metriä ja suurin syvyys 14,5 metriä. Järven laskennalliseksi tilavuudeksi voidaan määrittää 0,0047 kuutiokilometriä eli 4,7 miljoonaa kuutiometriä . Järven rantaviivan pituus on 5,1 kilometriä ja sen rannat ovat metsä- ja suomaata. Järvi on autio lukuun ottamatta eteläpään kiinteistöjä.

Järven luokittelu ja ekologia 
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().

Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.

Lähteet 

Elva
Tartumaan järvet
Peipsijärven alavesistöalue
Botin luomat artikkelit
Elva jõen valuma-alue
Mõisalaht

Mõisalaht  on Virossa Läänerannan kunnassa Pärnumaan Virtsun kylässä sijaitseva järvi.

Maantietoa 
Järven pinta-ala on 76 ha (hehtaaria) ja se on 1,6 kilometriä pitkä ja 900 metriä leveä. Se sijaitsee meren äärellä niin, että meren ja järven välissä on kapea tienpenger, jossa kulkee Tammitie. Järven takana koillisessa on vielä järvi Kasse laht. Saaria on kahdeksan, joiden yhteinen pinta-ala on 2,04 ha. Järven rantaviivan pituus on 9,7 kilometriä ja sen rannat ovat ruovikkoa.

Lähteet 

Lääneranna
Pärnumaan järvet
Matsalun alavesistöalue
Botin luomat artikkelit
Vööla meri

Vööla meri (myös Vööle meri, Võõla meri; ) on Virossa Lääne-Nigulan kunnassa Läänemaalla sijaitseva luonnollinen järvi.

Maantietoa 
Järven pinta-ala on 74 ha (hehtaaria) ja se on 2,6 kilometriä pitkä ja 450 metriä leveä. Se on luode-kaakko-suuntainen pitkän muotoinen järvi, joka sijaitsee 400 metriä meren rannasta. Vedenpinnan korkeus on keskimäärin 0,5 m meren pinnan yläpuolella ja järven lasku-uoma on suoraksi kaivettu kanava. Järven rantaviivan pituus on 8,4 kilometriä ja sen rannat ovat rovikkoaluetta tai metsämaata. Haja-asutusalue muodostuu pienestä Haran kylästä, joka sijaitsee itäpuolella, ja toisesta nimettömästä kylästä järven länsipuolella. Vain yksi talo on aivan rannan tuntumassa.

Järven luokittelu ja ekologia 
Järvi on Vesipolitiikan puitedirektiivin (VPD) () luokituksen (VRD 8) mukaan rannikkojärvi, joka on vielä yhteydessä mereen ().

Järvi luokitellaan limnologisesti halotrofiseksi järveksi, jos sen suolapitoisuus on kohonnutta (, HA). Tällaisia järviä ovat Virossa ne, joilla on matala yhteys mereen.

Lähteet 

Lääne-Nigula
Läänemaan järvet
Matsalun alavesistöalue
Botin luomat artikkelit